মানব ব্যবহারের জন্য ভাখশ ব্যাপকভাবে বিকশিত হয়েছে। বিদ্যুৎ, অ্যালুমিনিয়াম এবং তুলা তাজিকিস্তানের অর্থনীতির মূল অংশ এবং ভাখশ এই তিনটি সেক্টরের সাথেই জড়িত। ২০০৫ সাল পর্যন্ত জলবিদ্যুৎ দেশের বিদ্যুৎ সরবরাহের ৯০% সরবরাহ করেছিল এবং ভাখশের উপরে নির্মিত পাঁচটি বাঁধ থেকে এই বিদ্যুৎ উৎপাদন হয়; যাদের মধ্যে প্রধান বাঁধ হলো বিশ্বের দ্বিতীয় উচ্চতম বাঁধ নুরেক।  নুরেকের নিম্ন অববাহিকায় রয়েছে আরো চারটি বাঁধ যথা: বাইপাজা, সাংতুদা ১, সাংতুদা ২ এবং গোলভন্নয়া বাঁধ। এই বাঁধগুলোর জলবিদ্যুৎ উৎপাদনের কল্যাণে তাজিকিস্তান বিশ্বের মাথাপিছু সর্বোচ্চ জলবিদ্যুৎ উৎপাদকে পরিণত হয়েছে। এই জলবিদ্যুৎ তাজিকিস্তানের শিল্প উৎপাদন ও রপ্তানি রাজস্বের প্রধান উতৎস, তুরসুঞ্জোদাতে অবস্থিত তাজিক অ্যালুমিনিয়াম কোম্পানির অ্যালুমিনিয়াম উৎপাদন ক্ষমতা বাড়িয়েছে। তুলো উৎপাদনের সেচের কাজেও ভাখশের জল ব্যবহৃত হয়; ভাখশ থেকে আহরিত জলের ৮৫%-ই সেচের কাজে ব্যবহার করা হয়।

জলবায়ু পরিবর্তনের প্রভাব
সোভিয়েত যুগ
তাজিক স্বাধীনতার পরে
অর্থনৈতিক উন্নয়ন